Julian Holloway

Den **Julian Robert Stanley Holloway**, gebuer de 24. Juni 1944 zu Watlington, a gestuerwen de 16. Februar 2025 zu Bournemouth, war en englesche Synchronspriecher a Schauspiller.

## Liewen
Den Holloway ass als Bouf vum Schauspiller Stanley Holloway opgewuess an huet 1963 seng Schauspillausbildung op der Royal Academy of Dramatic Art ofgeschloss. Um Ufank vun den 1960er Joren hat hie seng éischt Film- an Tëleesrollen, woubäi säin Numm an den éischte Filmer net genannt gouf. Tëscht 1967 an 1976 huet hien an aacht Filmer vun der Carry-On-Filmrei matgespillt. Den Julian Holloway war als Gaaschtstar a ville Serië vertrueden. Hien huet nieft dem Sylvester McCoy an der Roll vum Siwenten Dokter am dräideelege Film *Survival*, wat déi lescht Episode vun der Science-Fiction-Serie *[[Dr. Who]]* waren, am Joer 1989 gespillt.

1970 huet hien als éischt mat senger Stëmm am Melodram Ryan's Daughter ageschwat, nodeems de Regisseur mat der Stëmm vum Christopher Jones net zefridde war. 1974 huet hien den Horst Janson a senger Titelroll Captain Kronos synchroniséiert. 1981 huet den Holloway de Film Loophole mam Albert Finnley an dém Martin Sheen produzéiert. Ausserdeem huet hien an de 1970-Joren zwéi Kuerzfilmer produzéiert. Hie war dono och op internationale Bünen ze gesinn. Esou ass hien am Broadway am Musical *[[My Fair Lady]]* als dem Eliza säi Papp Alfred P. Doolittle opgetrueden; dës Roll hat säi Papp Stanley an der selwechter Verfilmung 1964 gespillt.

Ab Ufank vun den 1990er Joren war hien nëmme nach seele virun der Kamera ze gesinn, an huet doropshin eng zweet Karriär als Synchronspriecher gestart. Hien huet ë. a. an animéiert Serie wéi *Wo ist Walter?* an *[[James Bond Jr.]]* esouwéi d'Titelroll an *[[Captain Zed and the Zee Zone]]* agesprach. An der computeraniméierten DreamWorks-Familljeserie *[[Father of the Pride]]* war hien als Siegfried Fischbacher ze héieren, an tëscht 2010 an 2020 huet hien den Mandalorianer Almec a *[[Star Wars: The Clone Wars (Tëleesserie)|Star Wars: The Clone Wars]]*. Vu Mëtt vun den 2000er Jahre huet den Holloway Computerspiller synchoniséiert, dorënner *[[Star Wars: The Old Republic]]* an *[[Diablo III]]*. Als Schauspiller an als Synchronspriecher war hien u méi ewéi 140 Produktioune bedeelegt.

Den Holloway hat 1976 eng kuerz Affär mat der Tessa Dahl, der Duechter vun der Patricia Neal an dem Roald Dahl. Aus der Affär goung d'Schrëftstellerin Sophie Dahl ervir. Hie war méi spéit mat de Schauspillerinnen Zena Walker an der Debbie Wheeler bestuet, béid Bestietnesser goufe gescheed.

## Filmographie
### Tëlee
* 1961: *[[The Avengers]]*
* 1963: *[[Five to One]]*
* 1964: *[[The Saint]]*
* 1975: *[[The Sweeney]]*
* 1978: *[[The Professionals]]*
* 1982: *[[Minder]]*
* 1983: *[[The Scarlet and the Black]]*
* 1987: *[[The Bill]]*
* 1989: *[[Doctor Who]]*
* 1993: *[[Casualty (Tëleesserie)|Casualty]]*

### Filmer
* 1964: *[[A Hard Day's Night]]*
* 1965: *[[The Knack ...and How to Get It]]*
* 1967: *[[Carry On Doctor]]*
* 1967: *[[Follow That Camel]]*
* 1967: *[[The Jokers]]*
* 1968: *[[Carry On… Up the Khyber]]*
* 1969: *[[Carry On Camping]]*
* 1970: *[[Scream and Scream Again]]*
* 1970: *[[Carry On Loving]]*
* 1971: *[[Carry On at Your Convenience]]*
* 1971: *[[Carry On Henry)]]*
* 1976: *[[Carry On England]]*
* 1980: *[[Rough Cut]]*

## Broadway
* 1993–1994: My Fair Lady

## Um Spaweck